感事建除體二首  其一
作者：程公許
朝代：宋

paragraphs: 建國維藝祖，受命同有虞。
除苛五閏後，返朴邃古初。
滿盈持以道，德澤久不渝。
平治二百年，中原忽榛蕪。
定亂得高皇，如日升昏衢。
執中嗣堂播，奕葉垂範模。
破碎今已殘，敵人踵闚𨵦。
危哉武休破，漢沔幾丘墟。
成功頼諸將，三蜀仍覆盂。
收藏問何時，官已迫征輸。
開倉儲百穀，爲我供軍須。
閉關且堅守，民力庶少蘇。